تھرپارکر : وزیراعظم محمد شہباز شریف تھرپارکر اٹی کولاآن چلینگوک آ 1650 میگاواٹ بجلی نا 2 ڈٹ آتا بناءِ کرے ہراڑان کولاآن ودی مروک آ بجلی نا پیدوار 3300 میگاواٹ مریک۔ چارشنبے نادے آ وزیراعظم محمد شہباز شریف اسلام کوٹ تھرانا اسہ دے ئی دورہ ءِ کرے و 330 میگاواٹ تھل نواتھر و 1320 میگاواٹ شنگھائی الیکٹرک ڈٹ آتا بناءِ کرے۔ داوخت آ وزیرخارجہ بلاول بھٹو زرداری، بنجائی وزیر چوہدری سالک حسین، احسن اقبال، انجینئر خرم دستگیر خان، مریم اورنگزیب، وزیراعلیٰ سندھ مراد علی شاہ، چینی نائب ناظم الامور پانگ چن شوئی و سندھ انا وزیر توانائی امتیازاحمد شیخ اسک ہم ساڑی ئسر۔ دا ڈٹ 3.53 ارب ڈالر نا براہ راست درملکی زرکاری آن تفنگانے۔
(اے پی پی)
